Eerste Esbeekse artist in residence zwaait uit met eindexpo en onthulling muurschildering | Tilburg e.o. | bd.nl Protes keer nie matriek-eksamen in Noordwes | Netwerk24
Deur Arisa Janse Van Rensburg 23 Oktober 2019 21:08
Die begin van vanjaar se matriekeindeksamen het vlot verloop, ondanks dreigende diensleweringsbetogings in sommige dele van die land.
Die departement van basiese onderwys het Woensdag gesê die polisie is gereed om spoedig op te tree indien daar ’n gevaar is dat die eksamens ontwrig kan word.
Dit volg nadat matrikulante in Bloemhof, Noordwes, Dinsdag na veiligheid geneem moes word nadat betogings die aanvang van hul eindeksamen ontwrig het.
Volgens ’n verklaring van die departement kon 275 matrikulante van die hoërskole Vaaloewer Combined, Gaopalelwe Senior Secondary School, Thuto Lore en Bloemhof Combined egter Woensdag met hul eksamens in ander lokale voortgaan.
Luidens die verklaring sê Wendy Matsemela, LUR van onderwys in Noordwes, egter daar is geen krisis met die matriekeksamen in die provinsie nie.
Daar was glo ook ander geïsoleerde gevalle waar leerlinge verhinder is om hul eksamen af te lê. Die omstandighede hiervan is nie aan die media bekend gemaak nie.
Die departement sê dit sal ondersoek word.
Meer oor: Noordwes | Matriekeksamen | Protes | Matrieks | Betogers
Engels ‘goeie begin’ vir eindeksamen – Gauteng-matrieks
Eindeksamen begin met glimlag